CELEX: 52016DC0152
Language: hu
Date: 2016-03-09
Title: 1. sz. KÖLTSÉGVETÉS-MÓDOSÍTÁSI TERVEZET A 2016. ÉVI ÁLTALÁNOS KÖLTSÉGVETÉSHEZ Új eszköz az Unión belül sürgősségi támogatás nyújtására

EURÓPAI BIZOTTSÁG
            Brüsszel, 2016.3.9.
            COM(2016) 152 final
            1. sz. KÖLTSÉGVETÉS-MÓDOSÍTÁSI TERVEZETA 2016. ÉVI ÁLTALÁNOS KÖLTSÉGVETÉSHEZ
            Új eszköz az Unión belül sürgősségi támogatás nyújtására
            
               
         
         
            
               Tekintettel:
            
            
               –az Európai Unió működéséről szóló szerződésre és különösen annak 314. cikkére, összefüggésben az Európai Atomenergia-közösséget létrehozó szerződéssel és különösen annak 106a. cikkével,
            
            
               –az Unió általános költségvetésére alkalmazandó pénzügyi szabályokról szóló, 2012. október 25-i 966/2012/EU, Euratom európai parlament és tanácsi rendeletre
                  1
                és különösen annak 41. cikkére,
            
            
               –az Európai Unió 2016-os pénzügyi évre vonatkozó, 2015. november 25-én elfogadott általános költségvetésére
                  2
               ,
            
            
               az Európai Bizottság az Európai Parlament és a Tanács elé terjeszti a 2016. évi költségvetés 1. sz. költségvetés-módosítási tervezetét.
            
            
               A SZAKASZONKÉNTI BONTÁSÚ BEVÉTELI ÉS KIADÁSI KIMUTATÁS VÁLTOZÁSAI
            
            
               A szakaszonkénti bontású bevételi és kiadási kimutatás változásai elérhetők az EUR-Lexen (
               
                  http://eur-lex.europa.eu/budget/www/index-hu.htm
               
               ). E változások angol nyelvű változata tájékoztatásul költségvetési mellékletként csatolva található.
            
            
               TARTALOMJEGYZÉK
            
            
            
               1.
                     Bevezetés
                     
            
            
               2.
                     Sürgősségi támogatás nyújtása az Unión belül
                     
            
            
               3.
                     Az Europol Terrorizmus Elleni Küzdelem Európai Központja személyi állományának bővítése
                     
            
            
            
               1.Bevezetés
            
            
               A 2016. évre vonatkozó 1. sz. költségvetés-módosítási tervezet kettős célt szolgál:
            
            
               –az Unión belül sürgősségi támogatást nyújtó új javasolt eszköz költségvetési struktúrájának létrehozása, valamint a közvetlen finanszírozási szükségletek fedezése érdekében100 millió EUR kötelezettségvállalási előirányzat rendelkezésre bocsátása. Az év ezen korai szakaszában a 3. fejezeten belül nem található könnyen más forrás a kötelezettségvállalási előirányzatok átcsoportosítására. A Bizottság ezért javasolja az új eszköz ezen költségvetés-módosítási tervezetben kért előirányzatainak a Menekültügyi, Migrációs és Integrációs Alap jelenleg rendelkezésre álló forrásainak kiigazítása által történő finanszírozását. A Menekültügyi, Migrációs és Integrációs Alapból átcsoportosítandó összeg előirányzásakor a Bizottság figyelembe vette az új eszköz azonnali finanszírozási igényeit, valamint a Menekültügyi, Migrációs és Integrációs Alap végrehajtásának jelenlegi helyzetét és az elkövetkező hónapokra várható szükségleteit. A Bizottság gondosan figyelemmel kíséri a 2016. évi költségvetés végrehajtását, és adott esetben átcsoportosításra és/vagy költségvetés-módosításra irányuló javaslatot terjeszt elő annak érdekében, hogy a megfelelő időben biztosítottak legyenek mind a Menekültügyi, Migrációs és Integrációs Alap, mind pedig a sürgősségi támogatás finanszírozásához szükséges források. Ennek során figyelembe veszi összességében az év során alakuló szükségleteket.
            
            
               –Az Europol Terrorizmus Elleni Küzdelem Európai Központja személyi állományának bővítése annak érdekében, hogy az ügynökség központi szerepet játszhasson az Unión belül a terrorizmus elleni küzdelemben, különös tekintettel a 2015. november 13-i párizsi terrortámadásokra. Az új személyzet (25 új létszámtervi álláshely, 5 szerződéses alkalmazott és 5 kirendelt nemzeti szakértő) javadalmazásához kapcsolódó források mintegy 2,0 millió EUR-t tesznek ki, és a javaslat értelmében a Belső Biztonsági Alap szerinti rendőrségi uniós fellépésekből kerülnek átcsoportosításra.
            
            
               Összességében ez a költségvetés-módosítási tervezet nem befolyásolja a 2016. évi költségvetés előirányzatainak szintjét.
            
            
               2.
                     Sürgősségi támogatás nyújtása az Unión belül
            
         
         
            
               A menekültek és migránsok tömeges európai beáramlása olyan rendkívüli helyzetet idézett elő, amelyben sokan szorulnak sürgős humanitárius segítségnyújtásra, meghaladva egy vagy több tagállam szervezeti kapacitását. A Bizottság olyan eszköz
                  3
                létrehozását javasolja, amelynek révén az Unió pénzügyi támogatást nyújthat, például a leginkább érintett tagállamokat támogató sürgősségi intézkedések gyors végrehajtására képes partnerszervezetek bevonásával.
            
            
               Az új eszköz finanszírozása a többéves pénzügyi keret 3. fejezetéből (Biztonság és uniós polgárság), a „Migráció és belügy” szakpolitikai terület (18. cím) keretében történik. A javaslat értelmében új költségvetési alcímet kell létrehozni 18 07 számon a következő két új költségvetési tétellel: 18 07 01. költségvetési jogcímcsoport az operatív intézkedések végrehajtására és 18 01 04 05. jogcím az igazgatási támogatási kiadásokra.
            
            
               A tanácsi rendeletjavaslatban foglaltak értelmében az új eszköz 2016. évi finanszírozási igényei a becslések szerint 300 millió EUR kötelezettségvállalási előirányzatot tesznek ki. A kötelezettségvállalásokra az Unión kívül nyújtott humanitárius segítségnyújtáshoz hasonlóan 80 %-os előfinanszírozási ráta lesz alkalmazandó annak érdekében, hogy biztosítható legyen a támogatási intézkedések azonnali megkezdéséhez szükséges pénzforgalom. A fennmaradó 20 %-os egyenleg 2017-ben kerül kifizetésre. A javaslat szerint a kötelezettségvállalási előirányzatok teljes összegéből 1 % fordítható a közvetlenül a végrehajtáshoz kapcsolódó igazgatási támogatási kiadások fedezésére.
            
            
               A Bizottság ebben a költségvetés-módosítási tervezetben az eszköz azonnali finanszírozási szükségleteinek fedezésére 100 millió EUR kötelezettségvállalási előirányzat első részletben történő rendelkezésre bocsátását javasolja, míg a teljes év tekintetében további értékelést kell végezni. Mindaddig, amíg az új eszköz és a javasolt költségvetés-módosítás hatályba nem lép, a Bizottság a közvetlen szükségleteket áthidaló intézkedésekkel fedezi.
            
            
               A 2016. évi engedélyezett költségvetésben a 3. fejezet kiadási plafonja alatt nem áll rendelkezésre mozgástér a kötelezettségvállalási előirányzatok tekintetében, a Rugalmassági Eszköz rendelkezésre álló részletei pedig már mind felhasználásra kerültek. Az e fejezet alá tartozó kötelezettségvállalási előirányzatok nettó megemeléséhez tehát a rendkívüli kötelezettségvállalási tartalékot kellene mozgósítani. Mivel a többéves pénzügyi keret előírásai szerint a rendkívüli tartalék csak végső eszközként vehető igénybe, a Bizottság megítélése szerint annak kérelmezése még korai lenne.
            
            
               Következésképpen a Bizottság az új eszköz kért előirányzatain belül 100 millió EUR finanszírozását a Menekültügyi, Migrációs és Integrációs Alap jelenleg rendelkezésre álló forrásainak kiigazításával javasolja, figyelembe véve a végrehajtás jelenlegi helyzetét és a Menekültügyi, Migrációs és Integrációs Alap következő hónapokra várható szükségleteit. Az év ezen szakaszában a 3. fejezeten belül egyelőre még nem áll rendelkezésre más átcsoportosítható előirányzat, miközben a Menekültügyi, Migrációs és Integrációs Alap előirányzatainak jelentős része a tervek szerint csak az év későbbi szakaszában kerül lekötésre. Tekintettel az új sürgősségi támogatási eszköz halaszthatatlan szükségességére, a Bizottság javasolja ezen előirányzatokon belül 100 millió EUR felhasználását és a Menekültügyi, Migrációs és Integrációs Alap szükségleteinek az év folyamán történő újraértékelését. Szükség esetén más költségvetési tételekből is sor kerül előirányzat-átcsoportosításra és/vagy a források új költségvetés-módosítási tervezet előterjesztésével történő rendelkezésre bocsátására.
            
            
               A 3. fejezeten belül javasolt módosításokat az alábbi táblázat mutatja:
            
            
                     
                        Költségvetési tétel
                     
                  
                  
                     
                        Megnevezés
                     
                  
                  
                     
                        Kötelezettségvállalási előirányzatok
                     
                  
                  
                     
                        Kifizetési előirányzatok
                     
                  
               
                     
                        18 03 01 01
                     
                  
                  
                     
                        A Közös Európai Menekültügyi Rendszer megerősítése és fejlesztése, valamint a tagállamok közötti szolidaritás és felelősségmegosztás fokozása
                     
                  
                  
                     
                        –100 000 000
                     
                  
                  
                     
                        –80 200 000
                     
                  
               
                     
                        18 07 01
                     
                  
                  
                     
                        Sürgősségi támogatás az Unión belül
                     
                  
                  
                     
                        99 000 000
                     
                  
                  
                     
                        79 200 000
                     
                  
               
                     
                        18 01 04 05
                     
                  
                  
                     
                        Az Unión belüli sürgősségi támogatás támogatási kiadásai
                     
                  
                  
                     
                        1 000 000
                     
                  
                  
                     
                        1 000 000
                     
                  
               
               3.
                     Az Europol Terrorizmus Elleni Küzdelem Európai Központja személyi állományának bővítése
            
            
               2015-ben a menekültválság nyomán szükségesnek bizonyult az Europol (valamint a FRONTEX és az EASO) személyi állományának jelentős mértékű megerősítése. Az Europol esetében a 2015. és 2016. évi költségvetésben e célra engedélyezett 33 kiegészítő álláshelyet az embercsempész-hálózatok felszámolásához, valamint az embercsempészek által a migránsok és menekültek csalogatására használt internetes tartalmak felderítésére és eltávolítására irányuló erőfeszítések további megerősítéséhez kérték. Az ügynökség gyorsan elvégezte a kiegészítő személyzet felvételét: 2016. január végére a sikeres pályázóknak megküldött felvételi ajánlatokkal együtt az Europol 2016. évi engedélyezett létszámtervének valamennyi álláshelye (480 álláshely) betöltésre került.
            
            
               Az egyeztetőbizottság a párizsi terrortámadásokkal egyidejűleg, 2015. november 13-ának estéjén jutott megállapodásra a 2016. évi költségvetésről (beleértve a 2/2016. módosító indítványban javasolt, menekültválságra adandó válaszintézkedéseket is). Az Terrorizmus Elleni Küzdelem Európai Központja (ECTC) 2016. január 1-jén jött létre az Europolon belül. Az ECTC a tervek szerint a terrorizmus elleni küzdelem a központi uniós platformja lesz, amely hozzájárul a jelenlegi és az előre látható terrorfenyegetésekkel és támadásokkal szembeni összehangolt válaszintézkedések megtételéhez. A Központ a terrorista tevékenységek kivizsgálásához nyújtott operatív és elemzői támogatással támogatja a tagállamokat, valamint együttműködést folytat a nemzetközi partnerekkel.
            
            
               A legutóbbi terrortámadások nyomán nagy mértékben megnőtt az Europolhoz beérkező információk és tagállami támogatási kérelmek mennyisége, ami az ügynökség számára jelentős kiegészítő megterhelést jelent. Az Europol már az ECTC létrehozása előtt is jelentős átcsoportosításokat hajtott végre: a terrorizmusellenes tevékenységekhez 37 ideiglenes alkalmazottat, 2 szerződéses alkalmazottat és 5 kirendelt nemzeti szakértőt rendelt hozzá. Az ügynökségnek azonban az erőforrások további megerősítésére lesz szüksége ahhoz, hogy maradéktalanul elláthassa kulcsfontosságú szerepét a terrorizmus elleni uniós szintű küzdelemben. Ezért a Bizottság további 25 létszámtervi álláshelyet, 5 szerződéses alkalmazottat és 5 kirendelt nemzeti szakértőt igényel, ezek közül 20 ideiglenes alkalmazott és 5 kirendelt nemzeti szakértő a műveletek megerősítésén, 5 ideiglenes alkalmazott és 5 szerződéses alkalmazott pedig az ikt-támogatáson dolgozna.
            
            
               A három ügynökségnél a fentiekhez kapcsolódóan alkalmazandó új személyzet javadalmazására szánt összesített további előirányzatokat (2,0 millió EUR) 2016 egy hónapjának átlagos jelenléte alapján számították ki. A javaslat értelmében a forrásokat a 18 02 01 02. jogcímről (Megelőző intézkedések és küzdelem a határokon átnyúló szervezett bűnözés ellen, valamint a biztonságot érintő kockázatok és válságok jobb kezelése) kell átcsoportosítani, amely tekintetében néhány eredetileg 2016-ra tervezett beszerzési intézkedésre a 2015. évi munkaprogram szerinti előirányzatok felhasználásával lehetne pályázatot kiírni.
            
            
                     
                        Költségvetési tétel
                     
                  
                  
                     
                        Megnevezés
                     
                  
                  
                     
                        Kötelezettségvállalási előirányzatok
                     
                  
                  
                     
                        Kifizetési előirányzatok
                     
                  
               
                     
                        18 02 01 02
                     
                  
                  
                     
                        Megelőző intézkedések és küzdelem a határokon átnyúló szervezett bűnözés ellen, valamint a biztonságot érintő kockázatok és válságok jobb kezelése
                     
                  
                  
                     
                        –2 000 000
                     
                  
                  
                     
                        –2 000 000
                     
                  
               
                     
                        18 02 04
                     
                  
                  
                     
                        Európai Rendőrségi Hivatal (Europol)
                     
                  
                  
                     
                        2 000 000
                     
                  
                  
                     
                        2 000 000
                     
                  
               
               Az Europol 2016. évi felülvizsgált létszámterve a költségvetési mellékletben található.
            
         
         
            
                  
                     (1)
                  HL L 298., 2012.10.26., 1. o.
               
               
                  
                     (2)
                  HL L 48., 2016.2.24., 1. o.
               
               
                  
                     (3)
                  COM(2016) 115, 2016.3.2.